એ બાબતનો ઈન્કાર થઈ શકે તેમ નથી કે ભારતમાં ખ્રિસ્તી અને શીખ પર દમન ગુજારાય છે. 2008ના કંધમાળના તોફાનોના પીડિતો હજુ ન્યાયથી વંચિત છે. તે જ હાલત 1984ના શીખ-વિરોધી રમખાણોના પીડિતોની છે. જોકે, બ્રિટનની સંસદમાં સામ્રાજ્યવાદી ચોકઠામાં થતી આ ચર્ચાઓની પોતાની મર્યાદાઓ છે. હમણાના વર્ષોમાં ભારતમાં મુસ્લિમો હિંસાનો ભોગ બન્યા તે સમયે બ્રિટને મૌન પાળ્યું. ભારતમાં ખ્રિસ્તીઓ પરના દમનનું કારણ માત્ર બાઈબલ નથી, પરંતુ દલિત અને આદિવાસી હોવું એ પણ તેમના દમન પાછળનું એક કારણ છે. વિશ્વમાં જેમ લઘુમતીઓના સંસાધનો પર મૂડીવાદીઓનો ડોળો છે, તેવુ જ અહી છે. વૈશ્વિક સ્તરે નવ સામ્રાજ્યવાદી મહત્વકાંક્ષાનો ભોગ વંચિત વર્ગ જ બને છે. અને એટલે જ ધાર્મિક સતામણીના મુદ્દાને માત્ર સામ્રાજ્યવાદી અહંકારની સાથે સાંકળવો ગેરવાજબી છે..